Xalqaro xotira assotsiatsiyasi

Xalqaro xotira assotsiatsiyasi (inglizcha: International Association of Memory yoki IAM) — turli milliy xotira sporti federatsiyalarini birlashtiruvchi xalqaro tashkilot boʻlib, xalqaro xotira musobaqasining boshqaruv organi sifatida ishlaydi. Xalqaro xotira assotsiatsiyasi 2016-yil 5-iyulda tashkil etilgan va shtab-kvartirasi Germaniyaning Myunxen shahrida joylashgan.

Tashkilot dastlab 1991-yilda xotira boʻyicha birinchi jahon chempionatiga mezbonlik qilgan xotira sporti tashkilotchisi boʻlgan Jahon xotira sport kengashi (inglizcha: World Memory Sports Council; qisqartmasi: WMSC) tomonidan oʻtkaziladigan musobaqalarda ishtirok etgan xotira raqobatchilari va tashkilotchilari tomonidan tashkil etilgan. 45 nafar ishtirokchi va hakamlar dastlabki eʼlon xatiga oʻz nomlarini imzoladilar. Xalqaro xotira assotsiatsiyasi oldingi Jahon xotira sport kengashi musobaqalaridagi tadbirlar tuzilmasi, reytinglari va unvonlarini olib bordi. Yaratilganidan soʻng, Xalqaro xotira assotsiatsiyasi Jahon xotira sport kengashidan farqli ravishda oʻzining reyting tizimini saqlab qoldi.

Tashkilot oʻzini “xotira sportini barchaga yetkazish va xotira hamjamiyatiga erkin hamda demokratik muhitni taʼminlashga qaratilgan keng koʻlamli dunyo miqyosidagi federatsiya” deb taʼriflaydi. 2018-yil dekabr oyida Xalqaro xotira assotsiatsiyasi oʻzining birinchi kengashini sayladi. U 10 ta aʼzodan iborat boʻlib, 5 ta qitʼadan 2 tadan odam bor..

Musobaqalar 
Birinchi Xalqaro xotira assotsiatsiyasi musobaqasi 2016-yilda Kaliforniyaning San-Diego shahrida Xotira ligasi (inglizcha: Memory League) bilan hamkorlikda boʻlib oʻtdi. 2017-yil dekabr oyida ilk marotaba xotira boʻyicha jahon chempionati  Indoneziyaning Jakarta shahrida bo‘lib o‘tdi. Xalqaro xotira assotsiatsiyasi 2018-yil dekabr oyida Avstriyaning Vena shahrida o‘zining ikkinchi xotira bo‘yicha jahon chempionatiga mezbonlik qildi.

Anʼanaviy Xalqaro xotira assotsiatsiyasi musobaqalari, asosan Jahon xotira sport kengashi tomonidan yaratilgan musobaqalar bilan bir xil. Masalan, Xotira boʻyicha jahon chempionati 3 kunlik musobaqa boʻlib, quyidagi 10 ta yoʻnalishdan iborat:

 15 daqiqalik ismlar va yuzlar;
 30 daqiqalik binar raqamlar
 1 soatlik raqamlar;
 5 daqiqalik rasmlar;
 5 daqiqalik raqamlar;
 5-daqiqalilik tarixiy sanalar;
 1 soatlik kartalar;
 15 daqiqalik soʻzlar;
 ogʻzaki raqamlar;
 tezlik kartalari.

2017-yilda Xalqaro xotira assotsiatsiyasi Jahon xotira sport kengashi tomonidan ishlatiladigan 15 daqiqalik abstrakt (mavhum) tasvirlar hodisasini 5 daqiqalik aniq tasvirlar hodisasi bilan almashtirdi.

Xalqaro xotira assotsiatsiyasi AQSH, Buyuk Britaniya, Germaniya, Ispaniya, Shvetsiya, Daniya Indoneziya, Fransiya, Kanada, Avstriya, Misr, Liviya, Xitoy, Hindiston, Mongoliya, Avstraliya, Koreya, Yaponiya, Filippi,, Singapur va Tayvanda chempionatlarga mezbonlik qilgan. Musobaqalarning toʻliq roʻyxati, natijalar, reytinglar, milliy va jahon rekordlari statistika bilan Xalqaro xotira assotsiatsiyasining veb-saytida tanishish mumkin.

Jahon xotira sport kengashi modeliga asoslanib Xalqaro xotira assotsiatsiyasi yangi jahon reyting tizimini yaratdi. Bu tizim raqobatchilarning faqat eng yuqori ball toʻplagan musobaqalaridan emas, balki eng soʻnggi uchta musobaqasini oʻz ichiga oladi. Tashkilot, shuningdek, "darajalar" tizimini joriy qildi va ularning koʻrsatkichlarini “Xotira boʻyicha Grand Master” unvoniga moslashtirdi.

Hamkorlik 
Anʼanaviy 10 ta yoʻnalishli xotira chempionatlariga qoʻshimcha ravishda, Xalqaro xotira assotsiatsiyasi Xotira ligasi bilan hamkorlik qiladi. Ular butunlay raqamli, oʻzaro oʻyinlarga ega va qisqaroq yoʻnalishlardan tashkil topgan musobaqalarni taklif qiladi. Xotira ligasining beshta yoʻnalishi ismlar, soʻzlar, tasvirlar, raqamlar va kartalarni bir daqiqada eslab qolishdir.

Yana qarang 

 Mnemonist

Manbalar